open-index/open-wikipedia-markdown huggingface dataset:
Alfred Grandidier

**Alfred Grandidier** (20. joulukuuta 1836 – 13. syyskuuta 1921 Pariisi) oli ranskalainen luonnontieteilijä ja tutkimusmatkailija.

Grandidier syntyi hyvin varakkaaseen sukuun. Veljensä Ernest Grandidierin (1833–1912) kanssa he osallistuivat tutkimusmatkalle, ja tutkivat erityisesti Andien, Perun, Chilen, Bolivian, Argentiinan ja Brasilian luontoa vuosina 1858 ja 1859. He keräsivät huomattavan kokoelman, jonka Ernest tutki ja luetteloi 1860.

1863 Grandidier matkusti Intiaan ja Ceylonille. Hänen tarkoituksenaan oli tutkia Tiibetin ylänköä, mutta kuumetautiin sairastuminen esti tämän aikeen. Hän matkusti Sansibarin saarelle toipumaan sairaudesta ja tutki saaren luontoa laatien joitakin tieteellisiä kirjoituksia. Sitten hän matkusti Réunionin saarelle, josta hän 1865 matkusti Madagaskarille. Hän tutki Madagaskarin luontoa varsin perusteellisesti useiden vuosien ajan, kulkien tuhansia kilometrejä sekä sisämaassa että rannikolla. Hänen muistiinpanojensa perusteella saaresta laadittiin kartta. 1870 hän palasi lopullisesti Ranskaan ja avioitui samana vuonna neiti Vergén kanssa.

Ranskassa hän ryhtyi kirjoittamaan laajaa teosta Madagaskarista, *L'Histoire politique, physique et naturelle de Madagascar*. Teoksen laatimiseen osallistui myös muita kirjoittajia, kuten Alphonse Milne-Edwards ja Leon Vaillant. Valmistuessaan teoksessa oli 40 osaa, joista viimeiset julkaisi postuumisti Grandidierin poika Guillaume Grandidier.

Grandidier valittiin Ranskan tiedeakatemian jäseneksi 1885. Hän oli Ranskan maantieteellisen seuran puheenjohtaja 1901–1905.

Alfred Grandidier nimesi myös uusia lintulajeja, muun muassa eteläntöyhtökukun maanmiehensä Jules Verreaux'n kunniaksi.

Grandidierin työt vaikuttivat merkittävästi siihen, että Ranskan hallitus kiinnostui Madagaskarista ja että se liitettiin maan protektoraatiksi 1896.

## Lähteet
* Muistokirjoitus (englanniksi)
Ranneluu

**Ranneluut** (*ossa carpi*) muodostavat ranteen luisen osan, joka niveltyy yläpäästään värttinä- ja kyynärluuhun sekä alapäästään kämmenluihin.

Ranneluut ovat kahdessa rivissä. Ranneluiden proksimaalisen rivin luita ovat radiaalisesta ulnaariseen lueteltuina:

* veneluu (*os scaphoideum*)
* puolikuuluu (*os lunatum*)
* kolmioluu (*os triquetrum*)
* herneluu (*os pisiforme*).

Distaalisen rivin luita ovat radiaalisesta ulnaariseen lueteltuina:

* iso monikulmaluu (*os trapezium*)
* pieni monikulmaluu (*os trapezoideum*)
* iso ranneluu (*os capitatum*)
* hakaluu (*os hamatum*).

Ranneluiden lukumäärä vaihtelee eri eläinlajeilla. Ihmisellä ja sialla ovat kaikki kahdeksan ranneluuta, hevosella saattaa puuttua iso monikulmaluu, lihansyöjillä vene- ja puolikuuluu ovat fuusioituneet yhdeksi luuksi. Märehtijöiltä  puuttuu veneluu, lisäksi puolikuu- ja kolmioluu ovat fuusioituneet.

## Lähteet
Mopsos

**Mopsos** (, ) oli kreikkalaisessa mytologiassa kahden eri tietäjän nimi.

## Mopsos, argonautti

**Mopsos** oli Ampykoksen ja nymfi Khloriin poika, joka syntyi Thessaliassa. Hän oli Idmonin lisäksi toinen argonauttien joukossa olleista tietäjistä, joka oli saanut oppinsa Apollonilta. Mopsos osasi myös lintujen kielen. Hänen mainitaan osallistuneen muiden sankareiden joukossa Kalydonin metsästykseen.

Mopsoksen kerrotaan kuolleen Libyassa käärmeen puremaan astuessaan sen ensin sen hännän päälle. Käärme puolestaan oli saanut alkunsa gorgo Medeian irrotetusta päästä tippuneista veripisaroista Perseuksen lennettyä Pegasoksella alueen yli paluumatkallaan kohti kuningas Polydekteen hovia.

## Mopsos, Manton ja Rhakioksen tai Apollon poika

**Mopsos** oli Manton, Teiresiaan täyttären, ja joko Rhakioksen tai itse Apollonin poika. Hänet tunnettiin erityisesti toimistaan Amfilokhoksen hovissa, jossa hänen ja Kalkhaan, toisen tietäjän, välille muodostui kilpailutilanne. Amfilokhoksen kysyttyä menestystään tulevassa sodassa, Kalkhas ennusti suurta voittoa, kun taas Mopsos kertoi tuloksena olevan ainoastaan katkeria tappioita. Amfilokhos seurasi Kalkhaan neuvoa, mutta seuraukset olivat juuri sellaiset kuin Mopsos oli kertonut. Myöhemmin tietäjät joutuivat keskinäiseen kilpailuun taidoistaan. Kalkhaan kysymykseen eräässä viikunapuussa olevien viikunoiden lukumäärästä Mopsos vastasi niitä olevan 10&nbsp;001, ja tämän todettiin laskemisen jälkeen olevan totta. Mopsos puolestaan asetti Kalkhaalle kysymyksen, kuinka monta porsasta eräs emakko odotti, ja Kalkhas vastasi niitä olevan kahdeksan. Mopsos korjasi niitä olevan yhdeksän, ne kaikki olisivat uroksia ja kertoi vielä niiden syntymähetken. Kun näin myös tapahtui, Kalkhas tappiostaan murtuneena kuoli. Strabon tosin kertoo yhdestä versiosta, jossa Kalkhaan kysymys ei olisi alun perinkään koskenut viikunapuuta vaan emakkoa, ja tämän lisäksi toisesta, jossa Kalkhaan kuolema olisi johtunut oraakkelin ennustuksesta, että tämä kuolisi, kun hän kohtaisi parempansa.

Myöhemmin Amfilokhos perusti Mopsoksen kanssa Malloksen kaupungin. Amfilokhos purjehti kuitenkin takaisin kotimaahansa Argokseen Mopsoksen jäädessä hallitsemaan perustettua kaupunkia. Hän palasi takaisin Mallokseen vaatien joko kuninkuutta tai ylipapin asemaa. Mopsos ei kuitenkaan halunnut luovuttaa asemaansa, jolloin seuranneessa taistelussa molemmat saivat surmansa, ja heidät haudattiin Magarsa-vuoren juurelle.

## Lähteet

## Aiheesta muualla
Tony Richardson

**Cecil Antonio ”Tony” Richardson** (5. kesäkuuta 1928 – 14. marraskuuta 1991) oli brittiläinen elokuva- ja teatteriohjaaja sekä elokuvatuottaja. Hänelle myönnettiin parhaan ohjauksen Oscar-palkinto (sekä parhaan elokuvan palkinto) vuonna 1963 elokuvasta *[[Tom Jones – hulivilihurmuri]]*, ja hän oli myös Bafta-palkittu.

Richardson syntyi Shipleyssä, Yorkshiressa, ja oli vuosina 1962–1967 naimisissa näyttelijä Vanessa Redgraven kanssa. Parin tyttäret ovat Natasha ja Joely Richardson, jotka molemmat ovat tunnettuja näyttelijöitä.

Richardsonin läpimurto teatteriohjaajana oli John Osbornen näytelmän *[[Nuori viha|Look Back in Anger]]* kantaesitysten ohjaukset ensin Lontoossa 1956 ja sitten New Yorkin Broadwayllä 1957. Myöhemmin hän ohjasi näytelmän vielä elokuvaksi *[[Nuori viha (elokuva)|Nuori viha]]* (1959).

Richardsonin viimeiseksi elokuvaksi jäi vuonna 1994 ensi-iltansa saanut *[[Sininen taivas]]*. Biseksuaali Richardson kuoli AIDSin komplikaatioihin Los Angelesissa 14. marraskuuta 1991.

## Filmografia
* *[[Kun hymy hyytyy]]* (*The Entertainer*, 1960, myös yhtenä käsikirjoittajana)
* *[[Syntisen tunnustus]]* (*Sanctuary*, 1960)
* *[[Hunajan maku]]* (*A Taste of Honey*, 1961, myös toisena käsikirjoittajana)
* *[[Kaikista kapinallisin]]* (*The Loneliness of the Long Distance Runner*, 1962)
* *[[Tom Jones – hulivilihurmuri]]* (*Tom Jones*, 1963)
* *[[Rakastettu – kaivattu]]* (*The Loved One*, 1965)
* *[[Palava kesä]]* (*Mademoiselle*, 1966)
* *[[Merimies Gibraltarista]]* (*The Sailor from Gibraltar*, 1967, myös yhtenä käsikirjoittajana)
* *[[Ne 600 urhoollista]]* (*The Charge of the Light Brigade*, 1968))
* *[[Hamlet (vuoden 1969 elokuva|Hamlet]]* (1969, myös käsikirjoitus)
* *[[Naurua pimeässä]]* (*Laughter in the Dark*, 1969)
* *[[Kellyn veljekset]]* (*Ned Kelly*, 1970, myös toisena käsikirjoittajana)
* *[[Herkkä tasapaino]]* (*A Delicate Balance*, 1973)
* *[[Ratsastajan kuolema]]* (*Dead Cert*, 1973, myös toisena käsikirjoittajana)
* *[[Raja (vuoden 1982 elokuva)|Raja]]* (*The Border*, 1982)
* *[[Kaikki isäni hotellit]]* (*The Hotel New Hampshire*, 1984, myös käsikirjoitus)
* *[[Etelän auringon varjossa]]* (*Shadow of the Sun*, 1988)
* *[[Viettelytarinoita]]* (*Women & Men : Stories of Seduction*, 1990)
* *[[Oopperan kummitus (vuoden 1990 elokuva)|Oopperan kummitus]]* (*The Phantom of the Opera*, 1990)
* *[[Sininen taivas]]* (*Blue Sky*, 1994)

## Lähteet

## Aiheesta muualla
* 
*
Mikko Haukkala

**Mikko Leo Johannes Haukkala** (s. 22. kesäkuuta 1985 Vaasa) on suomalainen pesäpalloilija, joka teki heinäkuussa 2021 loppukauden kattavan sopimuksen Hyvinkään Tahkon kanssa. Haukkala on valittu neljästi Itä-Länsi-otteluun. Kaudeksi 2020 Haukkala siirtyi JymyJusseista Manse PP:hen Hänen aikaisempia seurojaan ovat olleet Koskenkorvan Urheilijat, Nurmon Jymy, Vimpelin Veto Seinäjoen JymyJussit ja Manse PP. Haukkalan kasvattajaseura on Ylihärmän Junkkarit. Superpesiksessä hän on pelannut vuodesta 2007.

## Saavutukset
### Pelaajana
* 3 SM-kultaa: 2010, 2016, 2017
* 3 SM-hopeaa: 2011, 2012, 2015
* 2 SM-pronssi: 2009, 2018
* 4 Itä-Länsi-ottelua: 2009, 2011, 2012, 2014

## Lähteet
* 

### Viitteet
Libitina

**Libitina** oli roomalainen hautajaisten ja vainajien jumalatar. Hän valvoi vainajille tehtyjä kunnianosoituksia. Libitinalla oli temppelit Esquilinus- ja Aventinus-kukkuloilla, joista hautausurakoitsijat (*libitinarii*) saivat lainata ruumispaareja ja muita hautajaismenoissa tarvittavia välineitä. Amfiteatterin portti, jonka kautta kuolleet gladiaattorit kannettiin ulos, oli nimeltään *Porta Libitinensis*. Runoudessa Libitina oli kuoleman metafora.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Wounded Knee (albumi)

**Wounded Knee** on Jukka Kuoppamäen keväällä 1973 julkaistu albumi, ja samalla ensimmäinen, jonka julkaisi hänen oma levy-yhtiönsä Satsanga Records. Kuoppamäen aikaisempiin albumeihin verrattuna *Wounded Knee* suuntautui entistä vahvemmin rockiin päin. Lisäksi levy sisältää poppia ja iskelmää, jota Kuoppamäki ja taustayhtye Castanja rockin lisäksi esittivät tanssilavoilla. Uusia kappaleita harjoiteltiin keikoilla, minkä jälkeen ne äänitettiin studiossa. Levyn jakelusta vastasi Love Records.

## Äänitys

Albumi äänitettiin kolmen yön aikana, 26. – 28. maaliskuuta 1973 Microvox-studiolla Lahdessa. Nauhoitukset jouduttiin tekemään öisin, sillä äänittäjä Pekka Nurmikalliolla oli myös päivätyö. *Wounded Knee* on myös Kuoppamäen ensimmäinen albumi, joka on äänitetty kokonaan pienessä Microvoxin kellaristudiossa. Taustayhtye Castanjan Kari Hillon mukaan studion laatu oli kelvollinen, mutta ensimmäisten levyjen kohdalla kuunteluolosuhteet olivat haastavat, sillä erityisesti levyjen ylä-äänet kuulostivat täysin erilaisilta kuin miltä niiden studiossa oli kuviteltu kuulostavan.

## Sisältö
Nimikappale ”Wounded Knee” käsittelee ajankohtaista Wounded Kneen valloitusta, kappaleet ”Aniara”, ”Hän” ja ”Nadja” puolestaan Kuoppamäen esoteerisia harrastuksia. ”Onnen maa” sijoittui vuonna 1973 Suomen euroviisukarsinnassa sijalle kuusi. Itse albumi ylsi Suomessa listan sijalle 20. Se oli listalla viiden viikon ajan.

## Kappaleet

*Sävellykset ja sanoitukset Jukka Kuoppamäki
*Sovitukset Kari Hillo

**A-puoli**

#Wounded Knee – 04:30
#Hän sanoi... – 02:34
#Kaikista kaunein – 02:11
#Aniara – 03:09
#"Hän" – 04:00
#Nadja – 03:16

**B-puoli**

#Onnen maa – 02:51
#Puolet sydämestä – 02:54
#Preerioitten maa – 03:22
#Minä laulaisin – 02:43
#Päivänlaskun aikaan – 03:01
#Tyytyväinen – 03:10

## Singlet

## Tekijätiedot
* Sovitukset: Kari Hillo
* Etukansi: Kari Pulkkinen
* Takakannen kuvat: Fred Uhert
* Layout: Mikko Kuoppamäki
* Tuottaja: Jukka Kuoppamäki/Satsanga
* Taustat ja kuoro: Castanja
* Kustantaja: JKC-Music
* Jakelu: Love Records
* Äänitys: 26. – 28. maaliskuuta 1973, Microvox-Studio / Pekka Nurmikallio

### Castanja
* Taustat ja kuoro: Castanja

* Kari Hillo – kitara, laulu
* Tapio Leppä – piano, urut, perkussiot, laulu
* Matti Juva – basso, perkussiot, laulu
* Pertti Burman – rummut, perkussiot

## Lähteet
*

### Viitteet
Samsung SGH-i600

**Samsung SGH-i600** on Samsungin valmistama 3G-sukupolven älypuhelin, jossa on 3G:n lisäksi myös HSDPA ja WLAN. Se julkaistiin joulukuussa 2006.

## Ominaisuuksia
### [[Käyttöjärjestelmä]]
Matkapuhelimessa on QWERTY-näppäimistö. Suomessa myös skandinaavinen. Laite käyttää Windows Mobile 5.0 -käyttöjärjestelmää, myös 6.0:aa.

### Matkapuhelinominaisuudet
* GSM: 850 MHz, 900 MHz, 1800 MHz ja 1900 MHz
* UMTS

### Tietoliikenneominaisuudet
* WAP 2.0 / XHTML
* GPRS / EDGE
* WLAN 802.11 b/g
* HSDPA
* Bluetooth 2.0

### Mediaominaisuudet
#### Audio-ominaisuudet
* AAC/AAC+ / WMA, MP3, WAV, AMR, MIDI

#### Video-ominaisuudet
* MPEG4 / H.263 / H.264 / WMV / AMR NB

#### Toimisto-ohjelmaominaisuudet
* PDF / PPS / DOC / XLS

## Lähteet
Tyttö tuli

**Tyttö tuli** on laulaja Irwin Goodmanin vuonna 1978 julkaistu albumi. Albumi julkaistiin vuonna 2001 CD-versiona. Albumin suurimmiksi hiteiksi nousivat nimikappale ”Tyttö tuli” ja ”Suruton nuoruusaika”.

Vexi Salmi oli edellisvuonna 1977 lähtenyt Finnlevystä ja perustanut oman Levytuottajat-yhtiönsä, johon hän veti aiemmin Finnlevylle levyttäneet Irwin Goodmanin, Hannen, Kai Hyttisen ja Gulliverin. Kaikki nämä tekivät ensimmäiset levynsä uudelle yhtiölle vuoden 1978 aikana. *Tyttö tuli* oli Levytuottajien järjestyksessä kuudes julkaistu albumi.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Irwin Goodman – laulu
* Arto Alaspää ja Kalle Fält – taustalaulu (3, 8, 10)
* Vesa Enne – taustalaulu (1–3, 6–8, 10)
* Maarit Hurmerinta – taustalaulu (2)
* Aimo Jaara ja Irma Tapio – taustalaulu (6, 7)
* Kai Lind ja Martti Metsäketo – taustalaulu (1, 2, 7)
* Irina Milan – taustalaulu (1–3, 6–8, 10)
* Paul ”Ekke” Fagerlund – kapellimestari, kosketinsoittimet
* Esa Kotilainen – syntetisaattorit
* Juha Björninen – kitarat (6)
* Heikki Laurila – kitarat (1–4, 7–12)
* Nono Söderberg – kitarat (1, 2, 4, 5, 7, 9, 11, 12)
* Tapani ”Nappi” Ikonen – rummut ja lyömäsoittimet
* Pentti Lahti – saksofoni (3, 4, 5, 11, 12), bassoklarinetti (8)
* Heikki ”Häkä” Virtanen – basso (1, 2, 4–7, 12)
* Ilkka Willman – basso (3, 8–11)

## Lähteet
Eevi

**Eevi** on suomalainen naisen etunimi. Se on Eeva-nimen mukaelma, joka on ollut käytössä 1870-luvulta lähtien. Almanakassa se on ollut vuodesta 1964 lähtien, ja Eevin nimipäivä on samoin kuin Eevankin 24. joulukuuta, jouluaattona. Ortodoksien keskuudessa Eevi on kuitenkin käsitetty lyhentymäksi kreikkalais­peräisestä nimestä Paraskeva, joka merkitsee perjantaita ja tarkoittaa alkujaan *valmistuspäivää*.

Nimi Eevi on käytössä myös Virossa. Monissa maissa esiintyy vastaava nimi Evi.

Joulukuuhun 2025 mennessä Suomessa on Digi- ja väestötietovirasto tietojen mukaan ollut 9024 Eevi- ja 960 Evi-nimistä naista. Lisäksi molemmat nimet on annettu muutamalle pojallekin.

## Tunnettuja Eevejä ja Evejä
* Eevi Aho (1922–2017), arkkitehti
* Eevi Bengs (s. 1990), suomalainen nykyaikainen viisiottelija
* Eevi Cronvall (1916–2009), suomalainen pianisti
* Eevi Ihalainen (s. 1999), suomalainen missi
* Eevi Kaasinen (s. 1930), suomalainen liikunnanopettaja, koreografi ja runonlausuja
* Evi Kratzer (s. 1961), sveitsiläinen maastohiihtäjä
* Evi Lanig (s. 1933), saksalainen alppihiihtäjä
* Eevi Leppänen (s. 2008), jalkapalloilija
* Eevi Nivanka (s. 1941), suomalais-virolainen kielenopettaja, oppikirjantekijä ja suomentaja
* Eevi Paakkari (s. 2006), jalkapalloilija
* Eevi Pirinen, aik. Huttunen (1922–2015), suomalainen pikaluistelun maailmanmestari
* Eevi Rola, oik. *Eevi Rytkölä* (s. 1995), suomalainen näyttelijä ja elokuvantekijä
* Evi Sachenbacher-Stehle (s. 1980), saksalainen maastohiihtäjä ja ampumahiihtäjä 
* Eevi Sutela (s. 2001), jalkapalloilija
* Eevi Teittinen (s. 1989), suomalainen fitness-urheilija ja personal trainer
* Eevi-Inkeri Tossavainen (s. 2003), maastohiihtäjä
* Evi Van Acker (s. 1985), belgialainen kilpapurjehtija

## Lähteet
Jo Van Fleet

**Catherine Josephine ”Jo” Van Fleet** (29. joulukuuta 1915 Oakland, Kalifornia – 10. kesäkuuta 1996 New York, New York) oli yhdysvaltalainen näyttelijä joka näytteli usein itseään vanhempien vahvojen naisten rooleja.

Van Fleet syntyi Oaklandissa, Kaliforniassa. Hän voitti vuonna 1954 Tony-palkinnon vaativasta roolistaan Horton Footen näytelmässä *The Trip to Bountiful* (*[[Matka unelmiin]]*).

Van Fleet sai jo ensimmäisellä elokuvaroolillaan (*Eedenistä itään*, 1955) Parhaan naissivuosan Oscar-palkinnon. Kyseinen rooli on tulevista tunnetuista elokuvista huolimatta yhä hänen uransa kohokohtia; hänellä on tähti Hollywood Walk of Famella osoitteessa 7010 Hollywood Boulevard.

William Bales oli Jo Van Fleetin aviomies vuodesta 1946 kuolemaansa vuonna 1990. Parilla oli poika Michael. Näyttelijätär kuoli Queensissa 80-vuotiaana.

## Lähteet

## Aiheesta muualla
*
3G-verkot Suomessa

**3G-verkot Suomessa** muodostuivat toimiluvan saaneiden kolmen teleoperaattorin Elisan, DNA:n ja Telian ylläpitämistä kolmannen sukupolven UMTS-verkoista. Näiden lisäksi Ålcom Ahvenanmaalla on ylläpitänyt 3G-verkkoa maakunnan itsehallinnon periaatteiden mukaisesti.

UMTS-verkot otettiin Suomessa käyttöön vuonna 2004, ja ne kattoivat aluksi vain pääkaupunkiseudun ja suuret kaupungit. Verkot suljettiin vuoden 2024 loppuun mennessä, jolloin niiden taajuudet saatiin muiden teknologioiden käyttöön. Kuitenkin Ahvenanmaalla Ålcom on jatkanut 3G-verkkojen ylläpitoa.

Yleisimmin tunnetun 3G:n määritelmän on luonut ITU-T. Myös 3GPP on osallistunut standardisointityöhön määrittelemällä alkuperäisen 3G UMTS:in. Kolmannen sukupolven matkapuhelinverkoille on ominaista esimerkiksi mahdollisuus videopuheluihin ja vähintään 384&nbsp;kbit/s -tiedonsiirtonopeus verkosta päätelaitteeseen. 3G-verkko-operaattoreilla on myös WCDMA:ta nopeampi tiedonsiirtojärjestelmä, HSPA, jolla päästään teoriassa jo lähelle kiinteiden laajakaistayhteyksien nopeuksia. Todellinen siirtonopeus voi olla usein vain 70–80&nbsp;% nimellisestä kaikilla operaattoreilla.

Suomessa UMTS-verkot käyttivät 900&nbsp;MHz:n ja 2&nbsp;100&nbsp;MHz:n taajuuksia. Alhaisempi taajuus mahdollisti laajan peittoalueen harvemmilla tukiasemilla, korkeampi taajuus suuremman kapasiteetin taajamissa.

Suomessa ei käyty 3G-toimilupien avointa huutokauppaa monien muiden maiden, kuten Saksan ja Yhdistyneen kuningaskunnan tapaan.

## Matkapuhelintekniikka
Suomessa matkapuhelinten penetraatio on 109&nbsp;% väestöstä, mikä merkitsee kypsää markkinaa yleensä GSM-matkapuhelinten osalta. Keväällä 2007 oli kaikista matkapuhelimista 700&nbsp;000 3G-puhelimia. Liikenne- ja viestintäministeriö salli kytkykaupan 3G-puhelinten osalta, jotta kalliina pidettyjen 3G-puhelinten myynti lisääntyisi ja jotta muodostuisi markkina 3G-matkapuhelinpalveluille. Keväällä ja kesällä 2007 halpenivat yksinkertaisimmat 3G-puhelimet 100–250 euron hintaisiksi, minkä vuoksi omistusleasingin kaltainen 12 kuukauden tai 24 kuukauden kytkykauppa menetti osittain merkitystään ja laitteiden hinnan sijasta ratkaisevaksi tekijäksi muodostui teleoperaattoreiden tukiasemien levinneisyys ja niiden verkkojen laajentaminen.

3G:tä tiedonsiirroltaan nopeampaa tekniikkaa, HSDPA-tekniikkaa kutsuttiin kaupallisesti markkinoinnissa Super-3G:ksi tai 3,5G:ksi.

## Alasajo
DNA, Elisa ja Telia sulkivat 3G-verkkonsa vaiheittain vuoden 2024 loppuun mennessä ja siirsivät 3G-taajuudet 4G:n, 5G:n ja muiden tekniikoiden käyttöön. Elisa kertoi 3G-verkon sulkemisesta maaliskuussa 2020, Telia helmikuussa 2021 ja DNA elokuussa 2021. Elisan viimeinen 3G-tukiasema suljettiin joulukuussa 2023, DNA:n tammikuussa 2024 ja Telian lokakuussa 2024. DNA:n ja Telian omistaman Suomen Yhteisverkkojen viimeinen 3G-tukiasema suljettiin syksyllä 2024.

## Katso myös
* 2G
* 3G
* 4G
* 5G

## Lähteet
Monique Coleman

**Monique Adrienne Coleman** (s. 13. marraskuuta 1980 Orangeburg, Etelä-Carolina) on yhdysvaltalainen näyttelijä ja laulaja, joka tunnetaan mm. ''High School Musical'' -elokuvista. Hän on myös vieraillut muutamassa jaksossa sarjassa ''Zackin ja Codyn viiden tähden elämää''.

## Filmografia

## Aiheesta muualla
*
Keizō Obuchi

**Keizō Obuchi** (, ) oli japanilainen poliitikko, joka toimi maansa pääministerinä vuosina 1998–2000. Obuchi aloitti poliittisen uransa 26-vuotiaana ja oli kaikkien aikojen nuorin Japanin alahuoneeseen valittu henkilö vuonna 1963. Ministeriksi hän nousi ensimmäistä kertaa vuonna 1979 ja nousi vähitellen korkeampiin tehtäviin Liberaalidemokraattisessa puolueessa 1990-luvulla. Obuchi toimi ulkoministerinä ennen valintaansa pääministeriksi.

BBC kutsui Obuchia muistokirjoituksessaan ”japanilaisen poliitikon arkkityypiksi”. Hänellä oli terävän neuvottelijan ja konsensuksen rakentajan maine, mutta hänen julkisuuskuvansa oli valju ja varovainen, joten hän sai lempinimen ”herra Tavallinen”. Hänen täytyi pääministerinä auttaa Japanin taloutta toipumaan 1990-luvun lamasta ja esitellä maan kaikkien aikojen suurin talouden tukipaketti.

Obuchin poliittinen ura päättyi aivoverenkiertohäiriöön 1. huhtikuuta 2000. Hän vajosi koomaan ja joutui luovuttamaan pääministerin valtuudet Yoshirō Morille 5. huhtikuuta. Obuchi menehtyi kuukautta myöhemmin sairaalassa.

## Lähteet

## Aiheesta muualla
*Kantei.go.jp: Keizo Obuchi, Prime Minister of Japan
Valentín Ferraz

**Valentín Ferraz y Barrau** (14. helmikuuta 1792 Anciles – 31. elokuuta 1866 Madrid) oli espanjalainen sotilas, poliitikko ja Espanjan pääministeri.  Hän oli virassa 12.–28. elokuuta 1840 ja ehti toimia siinä vain 17 päivää.

Hän kuului sukuun, jossa oli sotilaita, poliitikkoja ja juristeja. Valentín Ferraz aloitti sotilasuransa 16-vuotiaana. Vuonna 1816 hänet lähetettiin ratsuväen mukana Peruun. Hän vietti vuosia Etelä-Amerikassa ja sai ratsuväen korkeimman kunniamerkin. Vuonna 1825 Ferraz palasi Espanjaan ja pääsi useisiin julkisiin virkoihin kenraali Baldomero Esparteron tuella: hän oli Madridin pormestari, Huescan kuvernööri ja puolustusministeri. Maria Kristiinan sijaishallitsijakauden viimeisinä viikkoina Ferraz toimi ministerineuvoston puheenjohtajana. 

## Lähteet
Granulaatti

**Granulaatti** (eng. *granule*, *resin pellet* tai *nurdle*) eli **muoviryyni** on raemaiseen muotoon saatettua materiaalia, jota käytetään kestomuovituotteiden valmistuksessa. Muovimateriaalin valmistajan tekemät granulaattirakeet ovat halkaisijaltaan noin 2–5 millimetriä. Ruiskuvalukoneen tai suulakepuristuskoneen sulatus- ja pursotusruuvissa granulaatit sulavat. Muovituotetehtaassa jauhetaan hylkykappaleista hyvin paljon granulaattia kooltaan muistuttavaa jauhetta, joka palautetaan muovimateriaalin kiertoon joko sellaisenaan tai granulaattiin sekoitettuna. Muovituotetehtaassa saatetaan granulaattien joukkoon sekoittaa myös väriainetta masterbatch-muodossa.

Muovituotevalmistajille granulaattina oleva muovimateriaali toimitetaan säkeissä tai suuremmille kuluttajille konteissa. Ruiskuvalu- tai suulakepuristuskoneilla on pieni siilomainen säiliö ruuvin päällä, johon granulaatteja voi kaataa, mutta yleisimmin granulaatteja siirretään tai pumpataan tarpeen mukaan automaattisesti ruuvikuljettimilla ja putkissa ilmavirran mukana.
Mehmed Uzun

**Mehmed Uzun** (1953 Siverek, Turkki – 11. lokakuuta 2007 Diyarbakır, Turkki) oli turkkilais-ruotsalainen kurdikirjailija. Uzun kirjoitti useita kirjoja kurdin, turkin ja ruotsin kielellä. Hän kuului modernin kurdikirjallisuuden johtavimpiin hahmoihin.

Uzun joutui pakenemaan vuonna 1977 Ruotsiin, kun hänet tuomittiin vankilaan separatistina toimittuaan kurdilehti *[[Rizgazi]]n* toimituspäällikkönä. Kurdinkielen käyttö oli vielä tuolloin kiellettyä Turkissa. Tämän pannan Turkin hallitus kumosi vasta vuonna 1990. Vielä tämänkin jälkeen kurdinkielellä ei saanut opetusta ja Uzun sai uudestaan separatistisyytteet vuonna 2000 vaadittuaan kurdinkielistä opetusta. Hän ei ollut kuitenkaan suosittu kurdiradikaalienkaan keskuudessa, sillä hän kritisoi usein kapinallisten väkivallan käyttöä.

Pakolaisaikanaan Uzunista tuli Ruotsin kansalainen. Hän vietti Ruotsissa yhteensä 28 vuotta elämästään. Turkkiin Uzun palasi vasta vuonna 2005 sairastuttuaan vatsasyöpään. Uzun kuoli 11. lokakuuta 2007.

Uzun oli naimisissa ja hänellä oli kaksi lasta.

## Lähteet
Oritlampi

**Oritlampi** on Ruokolahden kunnassa valtatien 6 varrella sijaitseva taajama-alue. Alueella asuu runsas 200 henkilöä. Vuoden 2018 lopussa asukkaita oli yhteensä 223. Alueelta löytyy muun muassa Koivukeskuksen teollisuusalue.

## Lähteet

## Aiheesta muualla
* Oritlammen kyläyhdistyksen kotisivut
Aki Hyryläinen

**Aki-Mikael Hyryläinen** (s. 17. huhtikuuta 1968 Helsinki) on uransa lopettanut suomalainen jalkapalloilija. Hän oli pelipaikaltaan puolustaja. Hyryläinen on toiminut myös valmentajana.

## Pelaajaura

Suurimman osan pelaajaurastaan Hyryläinen edusti Helsingin Jalkapalloklubia, jossa hän voitti kaksi kertaa sekä Suomen mestaruuden että Suomen Cupin.  Ensiesityksensä liigassa hän teki HJK:ssa 1989. Hyryläinen pelasi myös ulkomailla ammattilaisena. Kaudella 1993–94 hän edusti belgialaista Eendracht Aalstia. Hyryläinen palasi sieltä jälleen HJK:iin. Talvella 1995 Hyryläinen oli lähellä siirtoa Englantiin Valioliigan QPR:iin. Siirto kuitenkin kariutui maajoukkuematkalla tulleeseen jalkavammaan. Vuonna 1997 Hyryläinen siirtyi FC Kööpenhaminaan, jossa hän oli voittamassa Tanskan Cupia. Hän edusti Tanskassa myös Viborg FF:ää ja Fremad Amageria. Vuonna 1999 Hyryläinen palasi Suomeen, tällä kertaa HJK:n paikalliskilpailija FC Jokereihin, jossa hän voitti Suomen Cupin 1999. Hänen uransa päättyi jalkavammaan 2001.

Suomen maajoukkueessa Hyryläinen pelasi 25 ottelussa tehden yhden maalin.

## Valmennusura

Valmentajana Hyryläinen on toiminut kaudella 2001 Jokerien apuvalmentajana tuolloisen päävalmentaja Jan Eversen potkujen jälkeen. Tämän jälkeen hän on valmentanut myös HJK:n A-junioreita. Syyskuussa 2007 Hyryläinen nousi HJK:n päävalmentajaksi, kun Keith Armstrong erotettiin tehtävästä. Hyryläinen ehti toimia tehtävässään kuitenkin vain runsaan kuukauden, sillä alun perin kaudeksi 2008 HJK:n päävalmentajaksi pestattu Antti Muurinen saapui seuraan FC Lahdesta jo loppukaudeksi 2007. Hyryläinen ei Muurisen siirtymisen jälkeen jatkanut enää HJK:n valmennusryhmässä.

## Jalkapallouran jälkeen

Hyryläinen valmistui Helsingin yliopistosta filosofian maisteriksi vuonna 2005 pääaineenaan Suomen ja Pohjoismaiden historia. Hän on työskennellyt vuodesta 2012 lähtien konsulttijohtajana Mercuri Urvalissa, jossa hän työskenteli konsulttina vuosina 2006–2012. Hyryläinen on kuulunut HJK ry:n hallitukseen vuodesta 2001 ja HJK Oy:n hallitukseen vuodesta 2009.

Aki Hyryläisen poika Luka Hyryläinen on jalkapalloilija.

## Lähteet

* Jalkapallon pikkujättiläinen

### Viitteet
Tuontisähkö

**Tuontisähkö** on sähköä, jonka tuotanto tapahtuu jossain muussa maassa ja joka tuodaan korkeajännitteisiä voimalinjoja pitkin kohdemaahan. Tuontisähköllä on merkitystä sähköhuollon toimintavarmuuden, tilapäistarpeen ja kulutuksen huippujen kannalta.

Suomeen tuotiin vuonna 2005 4,5 prosenttia energiasta tuontisähkönä.

## Katso myös
* Energiantuotanto
Yttriumoksidi

**Yttriumoksidi** Y2O3 on yttriumin oksidi. Se on eniten käytetty yttriumyhdiste ja sitä on käytetty etenkin television kuvaputkien punaisten loisteaineiden valmistukseen. Siitä voidaan valmistaa myös yttriumrautagranaattia (YIG), jota käytetään mikroaaltoalueen suodattimissa. Yttriumoksidista on myös valmistettu korkean lämpötilan suprajohteita.

Yttriumoksidin moolimassa on 225,81 g/mol, tiheys 5,01 g/cm3 (vesi = 1,0 g/cm3) ja CAS-numero 1314-36-9.

## Lähteet
Teenage Mutant Ninja Turtles (vuoden 2003 videopeli)

**Teenage Mutant Ninja Turtles** on Konamin kehittämä ja julkaisema toimintapeli, joka on julkaistu vuonna . Se perustuu saman nimiseen animaatiosarjaan *[[Teini-ikäiset mutanttininjakilpikonnat (vuoden 2003 animaatiosarja)|Teini-ikäiset mutanttininjakilpikonnat]]*. Pelin tapahtumat keskittyvät animaatiosarjan ensimmäiseen tuotantokauteen.

## Pelattavuus
Pelissä voi pelata kaikilla neljällä Turlesilla Leonardolla, Donatellolla, Michelangelolla tai Rafaellolla. Tarinamoodissa voi pelata yhdellä tai kahdella pelaajalla yhtä aikaa. Toinen pelimoodi on kaksintaistelu, jossa Turtlesien lisäksi voi taistella Tikulla, Casey Jonesilla, Hamato Yoshilla, Turtlebotilla, Hunilla, Oroku Sakilla ja Silppurilla. Kun tarinamoodi on pelattu läpi kaikilla neljällä turtlesilla, avautuu Challenge-moodi jossa taistellaan kuusiokulman muotoisessa kehässä kaikkia pelin hahmoja vastaan. Kun pelaaja ensimmäisen kerran voittaa kaikki hahmot, avautuu pelattavaksi hahmoksi Hamato Yoshi sekä tarinamoodiin Tikku. Jos pelaaja pääsee Challenge-moodin läpi alle viidessätoista minuutissa, tarinamoodin voi mennä myös Caseylla.

## Game Boy Advance
Ensimmäisessä GBA:lle tehdyssä Turtles-pelissä kaikilla neljällä Turtlesilla on omat tasot, joita on yhteensä neljä. Peli seuraa myös hivenen animaatiosarjan tarinaa, joka alkaa Leonardon tehtävällä pelastaa April O'Neil tohtori Baxter Stockmanin luomilta roboteilta ja lopuksi kohdata jättiläisrobotti.

### Rafaello
Seuraavana on vuorossa Rafaello, joka lähtee ulos Michelangelon ärsyttäessä häntä. Matkalla Rafaellon täytyy taistella purppuralohikäärmeiden jengiläisiä vastaan. Mukaan tulee myös Casey Jones, jonka kanssa käydään kaksi kamppailua. Lopuksi Rafaello kohtaa purppuralohikäärmeen johtajan lohikäärmenaaman yhdessä Casey Jonesin kanssa.

### Donatello
Donatellon seikkailu alkaa, kun Baxter Stockman on luonut näkymättömiä jalkaninjoja, jonka myötä Rafaello on kidnapattu. Donatellon tehtävänä on pelastaa Rafaello.

### Michelangelo
Michelangelolla on pelin viimeinen tehtävä, jonka hän aloittaa taistellen jalkaninjoja vastaan. Voitettuaan ninjat Michelangelo matkaa maanalaiseen luolaan, jossa hän kohtaa mutanttihirviöitä.

## Äänirooleissa

## Aiheesta muualla
* 
*
Samuel Vincent

**Samuel Vincent Khouth** (s. 5. lokakuuta 1971 North Vancouver, Brittiläinen Kolumbia, Kanada) on kanadalainen ääninäyttelijä, joka on tehnyt ääninäyttelyä animaatiosarjassa *[[Ed, Edd n Eddy]]*.

## Ura
Kuten monet kanadalaiset ääninäyttelijät myös Vincent on työskennellyt Ocean Group -yhtiössä, joka dubbaa usein japanilaisia animesarjoja. Dubbaamisen lisäksi hän on tehnyt alkuperäisiä äänirooleja 1990-luvulta asti ja tehnyt myös satunnaisia esiintymisiä televisiosarjoissa, kuten *[[Viinitila Falcon Crest]]*, *Cagney & Lacey*, *[[Baywatch]]* ja *[[Da Vincin murhatutkimukset]]*. Hän ääninäytteli myös Flim-yksisarvistaMy Little Pony -animaatiosarjan jaksossa "The Super Speedy Cider Squeezy 6000".

Hänen veljensä on näyttelijä Gabe Khouth, joka tekee myös äänirooleja animaatioihin.

## Lähteet

## Aiheesta muualla
* TV.com
* Anime News Network
* Voice Chasers
LudoCraft

**LudoCraft Oy** on vuonna 2006 perustettu ohjelmistoja suunnitteleva ja valmistava yritys. Yhtiö toimi Oulun yliopiston Tietojenkäsittelytieteiden laitoksen pelitutkimusyksikkönä vuodet 1994–2006, kunnes se muutettiin osakeyhtiöksi. 

Kokeellisena tutkimusyksikkönä LudoCraft tuli tunnetuksi *AirBuccaneers*-modistaan, jossa merirosvolaivojen kaltaiset kuumailmapallot ottavat yhteen muinaissuomalaisessa miljöössä. Modi valittiin kolmanneksi parhaaksi peliksi kansainvälisessä Make Something Unreal -kilpailussa vuonna 2005; saman kilpailun oppilaitossarjassa se valittiin toiselle sijalle. Vuonna 2006 LudoCraft pääsi surrealistisella *Dragonfly Variations* -modillaan Independent Games Festivaalin pelimodauskilpailun viiden finalistin joukkoon ja vuonna 2007 se voitti *Spawns of Deflebub* -modillaan festivaalin Best Other Mod -kategorian.

## Tunnettuja LudoCraftin pelejä ja modeja
### AirBuccaneers (2004)

*AirBuccaneerissa* tykeillä ja miinoilla varustettujen kuumailmapallojen kanssa lentävät muinaissuomalaiset talonpojat ottavat metsärosvojen kanssa yhteen. Modin miljöö perustuu suomalaiseen mytologiaan ja nimistöön. Pelaaminen perustuu kahteen joukkueeseen, joista molemmilla voi olla useampi pallo ja niissä usean henkilön muodostama miehistö. Kapteenin lisäksi miehistönä pallossa voi olla tykin lataaja, suuntaaja, laukaisija sekä useita puolustajia ja tähystäjiä. Päämääränä on pudottaa vastustajan kuumailmapallot.

*AirBuccaneers* julkaistiin Windowsille Steam-palvelussa joulukuussa 2012. Peli laitettiin ilmaisjakeluun joulukuussa 2014.

*[[PC Gamer]]* antoi pelille arvosanan 80/100 ja IGN 7,5/10.

### Snellman-peli (2006)
*Snellman-peli* on vuoteen 1822 sijoittuva, Oulun keskustan ja triviaalikoulut sisältävä virtuaaliympäristö, jossa pelaaja asettuu nuoren J. V. Snellmanin rooliin. Pelin kohderyhmänä on 7–15-vuotiaat nuoret, ja sen on tarkoitus toimia historiallisena oppimisympäristönä, jonka avulla välitetään tietoa J. V. Snellmanista. Peli oli osa J. V. Snellman 200 vuotta -juhlahanketta.

### Dragonfly Variations (2006)

*Dragonfly Variations* on surrealistinen ''Unreal Tournament 2004'' -modi, jossa sudenkorennot ottavat yhteen sirkkojen kanssa. Peli on parhaimmillaan 6–12 pelaajan ryhmässä pelattuna, ja se perustuu taktikointiin, jossa yritetään saada omat ja vastustajan pelaajat liikkumaan itselle parhaisiin paikkoihin.

### Spawns of Deflebub (2006)
*Spawns of Deflebub* on *Unreal Tournament 2004* -moninpelimodi, joka yhdistää elementtejä polttopallosta, flipperistä, biljardista ja Cthulhu-satiirista. Pelaajalle haaste tulee kyvystä hahmottaa oikeita kulmia nopeasti, liikkua strategisesti oikeisiin paikkoihin ja toiminnan ajoituksesta.

### Iron Sky
Ludocraft tekee pelin elokuvasta *[[Iron Sky]]* yhdessä Igiosin kanssa.

## Lähteet

## Aiheesta muualla
* LudoCraftin verkkosivut
* Gamasutra, 26.1.2007 , Road To The IGF: Spawns of Deflebub's Tony Manninen (haastattelu)
* eFinland, 23.3.2005, Northern Cultural Heritage Meets High-Technology with AirBuccaneers 
* Blankki, 20.2.2004, sivu 7, Pelitutkimusyksikkö LudoCraft (pdf)
Albena

**Albena** () on Mustanmeren rannalla sijaitseva lomakaupunki Bulgariassa, noin 30 kilometriä Varnasta.

## Sijainti
Albena on Mustanmeren rannalla sijaitseva lomakaupunki. Se sijaitsee suurten mäkien ja kumpujen suojaamassa Batovajoen laaksossa. Sen ympärillä on Baltatan luonnonsuojelualue joka perustettiin vuonna 1962. Luonnonsuojelualueen koko on 198 hehtaaria. Kaupunki tunnetaan vaaleasta hiekkarannasta joka on noin viisi kilometriä pitkä ja 150 metriä leveä.

Sosialismin kaaduttua Bulgariassa Albena on pääasiassa ollut saksalaisten suosiossa, mutta nykyisin turisteja saapuu runsaasti myös Pohjoismaista. Kaupungin ensimmäiset hotellit avattiin vuonna 1969. Albenassa on runsas ja monipuolinen ravintolatarjonta. Kaupunki on nykyisin myös aidattu ja sisään pääsee vain yhdestä portista.

## Etäisyys
Albenan lähin lentoasema sijaitsee Varnassa. Lentomatka Helsingistä Varnaan kestää noin kolme tuntia.

## Lähteet

## Aiheesta muualla

* 
*
Avainkirjoahven

**Avainkirjoahven** (*Cleithracara maronii*) on kirjoahventen (Cichlidae) heimoon ja samannimiseen alaheimoon (Cichlasomatinae) kuuluva laji. Se on sukunsa ***Cleithacara*** ainoa laji ja suosittu akvaariokalana.

## Koko ja ulkonäkö
Avainkirjoahven on pieni, kellanruskea ja hieman munanmuotoinen kala. Sillä on kyljissä pieni musta piste, joka joillakin yksilöillä on laajentunut lyhyeksi viiruksi. Kun kala on hermostunut, se muuttuu väritykseltään laikukkaaksi ja painautuu kiviä tai kasveja vasten naamioidakseen itsensä. Koiraat erottaa naaraista niiden selkäevän takaosan ja peräevän pidentyneistä ruodoista. Se voi kasvaa luonnossa korkeintaan noin 7,1 senttimetrin mittaiseksi, mutta saattaa akvaariossa yltää jopa 10 senttimetrin mittaan.

## Alkuperä
Avainkirjoahven on kotoperäinen Orinoco-joessa Guyanan ja Ranskan Guyanan alueilla trooppisessa Etelä-Amerikassa.

## Käyttäytyminen
Laji on rauhallinen ja ujo, eikä sitä tulisi pitää yhdessä aggressiivisten lajien kanssa. Se on myös vaikea saada lisääntymään muihin *[[Aequidens]]*-suvun lajeihin verrattuna.

## Lähteet

## Aiheesta muualla
Suomalaisten harrastajien sivuja:
*Antti Pulkkinen 
*Lisa
*Makevaario
No (kana)

**の** hiraganalla tai **ノ** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 25. sijalla ne- ja ha-tavujen välissä.

## Alkuperä
Hiragana の ja katakana ノ on johdettu man'yōgana-merkistön kautta kanjista 乃.

## Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « no ».

## Kirjoitus

Hiragana の kirjoitetaan yhdellä vedolla:
# Hieman diagonaalinen veto oikealta vasemmalle, jonka jälkeen suuri alas avoin kaari.

Katakana ノ kirjoitetaan vain yhdellä vedolla:
# Diagonaalinen veto oikealta vasemmalle ja ylhäältä alas.

## Tietotekniikassa
* Unicode-merkinnät:
** の: U+306E
** ノ: U+30CE

## Käyttö
Hiraganaa の on käytetty kiinankielisellä alueella, jossa sitä käytetään modernin kiinan omistuspartikkelin 的 (*de*) tai klassisen kiinan omistuspartikkelin 之 (*zhī*) sijaan. Tällöin の lausutaan samoin tavoin kuin merkki, jonka se on korvannut.  Kanan käytöllä yritetään yleensä erottautua tai luoda "eksoottinen" tai "japanilainen" tunnelma, esimerkiksi kaupallisten brändien yhteydessä. Esimerkiksi 鲜の每日C-hedelmämehussa の voidaan lukea sekä omistuspartikkelina 之 (*zhī*), tai mehua tarkoittavana merkkinä 汁 (*zhī*).

## Lähteet
* 
* 
* 
*
Fu (kana)

**ふ** hiraganalla tai **フ** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 28. sijalla hi- ja he-tavujen välissä.

## Alkuperä
Hiragana ふ ja katakana フ on johdettu man'yōgana-merkistön kautta kanjista 不.

## Tarkkeet
Merkkeihin voidaan lisätä dakuten, jolloin muodostuvat tavut ぶ ja ブ, jotka lausutaan , tai handakuten, jolloin muodostuvat tavut ぷ ja プ, jotka lausutaan .

## Latinisaatio
Kanat latinisoidaan eri tavoin eri järjestelmissä:
* Hepburn-järjestelmä:
** ふ ja フ: « fu »
** ぶ ja ブ: « bu »
** ぷ ja プ: « pu »
* Kunrei-shiki ja Nihon-shiki :
** ふ ja フ: « hu »
** ぶ ja ブ: « bu »
** ぷ ja プ: « pu »

## Kirjoitus

Hiragana ふ kirjoitetaan neljällä vedolla:
# Pieni diagonaalinen veto.
# Pieni vertikaalinen veto, joka muodostaa vasemmalle avoimen kaaren.
# Pieni diagonaalinen veto vasemmalla alhaalla. 
# Pieni diagonaalinen veto oikealla alhaalla.

Katakana フ kirjoitetaan vain yhdellä vedolla:
# Horisontaalinen veto vasemmalta oikealle, jonka jälkeen oikealta vasemmalle kaartuva diagonaalinen veto.

## Tietotekniikassa
* Unicode-merkinnät:
** ふ: U+3075
** ぶ: U+3076
** ぷ: U+3077
** フ: U+30D5
** ブ: U+30D6
** プ: U+30D7

## Lähteet
* 
* 
* 
*
Ho (kana)

**ほ** hiraganalla tai **ホ** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 30. sijalla he- ja ma-tavujen välissä.

## Alkuperä
Hiragana ほ ja katakana ホ on johdettu man'yōgana-merkistön kautta kanjista 保.

## Tarkkeet
Merkkeihin voidaan lisätä dakuten, jolloin muodostuvat tavut ぼ ja ボ, jotka lausutaan , tai handakuten, jolloin muodostuvat tavut ぽ ja ポ, jotka lausutaan .

## Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: ほ ja ホ latinisoidaan « ho », ぼ ja ボ latinisoidaan « bo » ja ぽ sekä ポ latinisoidaan « po ».

## Kirjoitus

Hiragana ほ kirjoitetaan neljällä vedolla:
# Pystysuora veto.
# Vaakasuora veto, ylös edellisen oikealle puolelle.
# Toinen vaakasuora veto edellisen alapuolelle.
# Toisesta vedosta alkava ja kolmannen lävistävä pystysuora veto, joka päättyy lenkkiin.

Katakana ホ kirjoitetaan neljällä vedolla:
# Vaakasuora veto.
# Pystysuora veto, joka lävistää edellisen sen keskikohdassa.
# Diagonaalinen veto oikealta vasemmalle, ensimmäisen vedon alle ja toisen vasemmalle puolelle.
# Diagonaalinen veto vasemmalta oikealle, ensimmäisen vedon alle ja toisen oikealle puolelle.

## Tietotekniikassa
* Unicode-merkinnät:
** ほ: U+307B
** ぼ: U+307C
** ぽ: U+307D
** ホ: U+30DB
** ボ: U+30DC
** ポ: U+30DD

## Lähteet
* 
* 
* 
*
Swazimaan vaakuna

**Swazimaan vaakuna** on Swazimaan kansallistunnus lipun, moton ja kansallislaulun ohella. Leijona edustaa Swazimaan kuningasta Mswati III:ta ja norsu Kuningataräitiä. Keskellä olevassa Ngunin kilvessä on kaksi keihästä, jotka kuvaavat rauhaa mustien ja vaaleiden välillä. Samaa symbolia käytetään myös Swazimaan lipussa.
The Girlie Show Tour

**The Girlie Show Tour** on Madonnan kiertue vuodelta 1993. Se oli Madonnan neljäs kiertue. Konsertti on julkaistu VHS:nä sekä myöhemmin DVD:lle nimellä "The Girlie Show - Live Down Under". 

## Esityslista

#"Erotica"
# "Fever" 
# "Vogue" 
# "Rain" 
# "Express Yourself" 
# "Deeper and Deeper" 
# "Why's It So Hard" 
# "In This Life" 
# Dancers Interlude: "The Beast Within" 
# "Like a Virgin"
# "Bye Bye Baby" 
# "I'm Going Bananas" 
# "La Isla Bonita" 
# "Holiday" 
# "Justify My Love" 
# Medley: "Everbody Is A Star"/"Everybody" 

## Kiertueaikataulu

*25.  syyskuuta, 1993 - Lontoo, Iso-Britannia (Wembley Stadium)
*26.  syyskuuta, 1993 - Lontoo, Iso-Britannia (Wembley Stadium)
*28.  syyskuuta, 1993 - Pariisi, Ranska (Bercy)
*29.  syyskuuta, 1993 - Pariisi, Ranska (Bercy)
*1.  lokakuuta, 1993 - Pariisi, Ranska (Bercy)
*5.  lokakuuta, 1993 - Tel Aviv, Israel (Park HaYarkon)
*7.  lokakuuta, 1993 - Istanbul, Turkki (Inonu Stadium)
*11.  lokakuuta, 1993 - Toronto, Kanada (SkyDome)
*12.  lokakuuta, 1993 - Toronto, Kanada (SkyDome)
*14.  lokakuuta, 1993 - New York, Yhdysvallat (Madison Square Garden)
*15.  lokakuuta, 1993 - New York, Yhdysvallat (Madison Square Garden)
*17.  lokakuuta, 1993 - New York, Yhdysvallat (Madison Square Garden)
*19.  lokakuuta, 1993 - Philadelphia, Yhdysvallat (The Spectrum)
*21.  lokakuuta, 1993 - Auburn Hills, Yhdysvallat (The Palace of Auburn Hills)
*23.  lokakuuta, 1993 - Montreal, Kanada (Olympic Stadium)
*26.  lokakuuta, 1993 - Bayamón, Puerto Rico (Juan Ramón Loubriel Stadium)
*30.  lokakuuta, 1993 - Buenos Aires, Argentiina (Estadio River Plate)
*31.  lokakuuta, 1993 - Buenos Aires, Argentiina (Estadio River Plate)
*3.  marraskuuta, 1993 - São Paulo, Brasilia (Estádio do Morumbi)
*6.  marraskuuta, 1993 - Rio de Janeiro, Brasilia (Estádio do Maracanã)
*10.  marraskuuta, 1993 - México, Meksiko (Foro Sol)
*12.  marraskuuta, 1993 - México, Meksiko (Foro Sol)
*13.  marraskuuta, 1993 - México, Meksiko (Foro Sol)
*19.  marraskuuta, 1993 - Sydney, Australia (Sydney Cricket Ground)
*24.  marraskuuta, 1993 - Brisbane, Australia (ANZ Stadium)
*26.  marraskuuta, 1993 - Melbourne, Australia (Melbourne Cricket Ground)
*27.  marraskuuta, 1993 - Melbourne, Australia (Melbourne Cricket Ground)
*29.  marraskuuta, 1993 - Melbourne, Australia (Melbourne Cricket Ground)
*1.  joulukuuta, 1993 - Adelaide, Australia (Adelaide Oval)
*3.  joulukuuta, 1993 - Sydney, Australia (Sydney Cricket Ground)
*4.  joulukuuta, 1993 - Sydney, Australia (Sydney Cricket Ground)
*7.  joulukuuta, 1993 - Fukuoka, Japani (Fukuoka Dome)
*8.  joulukuuta, 1993 - Fukuoka, Japani (Fukuoka Dome)
*9.  joulukuuta, 1993 - Fukuoka, Japani (Fukuoka Dome)
*13.  joulukuuta, 1993 - Tokio, Japani (Tokyo Dome)
*14.  joulukuuta, 1993 - Tokio, Japani (Tokyo Dome)
*16.  joulukuuta, 1993 - Tokio, Japani (Tokyo Dome)
*17.  joulukuuta, 1993 - Tokio, Japani (Tokyo Dome)
*19.  joulukuuta, 1993 - Tokio, Japani (Tokyo Dome)
Helttakeisarikyyhky

**Helttakeisarikyyhky** (*Ducula galeata*) on erittäin uhanalaisena vain Nuku Hivalla Ranskan Polynesiassa elävä kyyhkylintu.

Helttakeisarikyyhkyt on hyvin suurikokoinen, tumma kyyhkylintu. Helttakeisarikyyhkyt elävät subtrooppisissa metsissä ja toisinaan niitä tavataan myös appelsiini- ja banaaniviljelmiltä . Linnut käyttävät ravintonaan puiden ja pensaiden hedelmiä erityisesti guavia.

Helttakeisarikyyhkyjen kannan suuruudeksi arvioidaan vain noin 150 yksilöä. Suurimmat uhkat, jotka kohdistuvat lintuihin, ovat niiden laiton metsästys, elinalueen tuhoutuminen sekä saarelle tuodut rottalajit erityisesti mustarotat. Helttakeisarikyyhkynaaraat munivat vain yhden munan pesimäkautena, joten kannan lisääntyminen on hidasta.

## Lähteet
Tykit, taudit ja teräs

**Tykit, taudit ja teräs: ihmisen yhteiskuntien kohtalot** () on vuonna 1997 julkaistu, maantieteen professori Jared Diamondin kirjoittama kirja. Kirja voitti Pulitzer-palkinnon vuonna 1998. Vuonna 2005 valmistui kirjaan perustuva kolmiosainen dokumenttisarja.

*Tykit, taudit ja teräs* pyrkii selittämään sitä, miksi euraasialaiset kansat kokonaisuutena ovat selviytyneet ja valloittaneet muita kansoja. Diamond esittää, että erot kansakuntien voimasuhteissa ja teknologisessa kehittyneisyydessä selittyvät niiden elinympäristöjen erovaisuuksilla eivätkä niinkään kulttuurillisilla tai rodullisilla eroilla.

## Aiheesta muualla

* Kirjan pohjalta tehdyn televisiosarjan kotisivu.
* J. P. Roos: Leveän pensselin yhteiskuntatiedettä. Yhteiskuntapolitiikka 3/2004.
Kuntoutustarveselvitys

**Kuntoutustarveselvitys** on varsinaista kuntoutusohjelmaa edeltävä lääkärin, psykologin ja sosiaalityöntekijän tekemä tutkimus, jolla selvitetään ammatillisen kuntoutuksen käynnistämisen edellytyksiä. Yksilöllisen tilanteen mukaan selvitykseen voivat osallistua myös muut erityistyöntekijät, kuten työelämän asiantuntija, neuropsykologi tai fysioterapeutti

## Kuntoutustarveselvityksen sisältö

Kelan kuntoutusstandardin mukaan kuntoutustarveselvityksen tavoitteena on selvittää kuntoutujan kuntoutuksen tarve ja kuntoutumisen mahdollisuudet mahdollisimman varhaisessa vaiheessa. Palveluntuottaja selvittää yhdessä kuntoutujan kanssa hänen fyysistä ja psyykkistä terveydentilaansa ja toimintakykyään suhteessa työelämän vaatimuksiin, sosiaalista elämäntilannettaan ja työtilannettaan. Selvitysten perusteella pyritään löytämään keinoja, joilla työelämässä selviytymisen ongelmia voidaan vähentää tai poistaa ja työkykyä parantaa. Tavoitteena on tiivistetty suunnitelman tarvittavista jatkotoimenpiteistä. 
Kuntoutustarveselvitys toteutetaan mahdollisimman lyhyessä ajassa, enintään kolmen vuorokauden aikana. Suositus on, että selvitys toteutetaan avomuotoisesta, jolloin kuntoutuja käy palveluja tuottavassa laitoksessa sovitun aikataulun mukaisesti. 
Kuntoutuslaitos nimeää jokaiselle asiakkaalle omaohjaajan, jonka kanssa kuntoutuja voi keskustella kuntoutumiseensa liittyvistä kysymyksistä. 
Vuoden 2006 aikana Kela järjesti kuntoutustarveselvityksen 1542 henkilölle, joista syynä oli tuki- ja liikuntaelinsairaus 862 tapauksessa ja mielenterveydenhäiriö 323 tapauksessa. Kuntoutustarveselvitysasiakkaiden keski-ikä oli 51 vuotta.  

## Miten kuntoutustarveselvityksestä tuli erillinen kuntoutuspalvelu

Kuntoutusjärjestelmässä on alusta pitäen (1960-luvulta) ollut säädös, jonka mukaan Kansaneläkelaitoksen on selvitettävä henkilön kuntoutustarve viimeistään silloin, kun hänen sairauspäiviensä määrä ylittää 60 lain mukaan korvattavaa vuorokautta. Kuntoutustarveselvitys erillisenä palvelumuotona syntyi vuosina 1996–97 toteutetun Ikääntyneiden pitkäaikaistyöttömien palvelutarveselvitys-hankkeen yhteydessä. Kokeilu toteutettiin kymmenellä paikkakunnalla ja kuntoutustarveselvityksen tekivät paikallisten käytäntöjen mukaisesti työvoimatoimistot ja Kelan paikallistoimistot. Kokeiluhankkeessa kaikki paikkakunnalla asuvat 50–58-vuotiaat pitkäaikaistyöttömät kutsuttiin työkyky- tai kuntoutustarveselvitykseen. Käytäntö laajennettiin vuoden 1998 alusta koko maahan. Vuodesta 2001 lähtien Kelan IP-kuntoutusta, tälle kohderyhmälle suunnattua laitosmuotoista kuntoutusta, järjestettiin vain 50–54-vuotiaille.
Kuntoutustarveselvitys vakiintui palveluksi kuntoutustutkimuksen rinnalla, sen kevyempänä versiona. Osalle kuntoutustarveselvitykseen ohjatuista laaditaan yksityiskohtainen kuntoutussuunnitelma selvityksen perusteella, osa ohjataan perusteellisempaan kuntoutustutkimukseen.

## Lähteet

*
*
*
The Next Best Thing (albumi)

**The Next Best Thing** on Madonnan järjestyksessä neljäs soundtrack. Se on soundtrack elokuvasta *[[The Next Best Thing]]*. Se julkaistiin vuonna 2000.

## Kappalelista

## Lähteet
Ympäristöjärjestelmä

**Ympäristöjärjestelmä** on organisaation ympäristöasioiden hallintaan tarkoitettu johtamistyökalu, samaan tapaan kuin laatujärjestelmä. Ympäristöjohtamisen keskeisimmät tavoitteet ovat ympäristöasioiden huomioiminen kaikissa yrityksen toimintaan liittyvissä asioissa. EU:n alueella ja ETA-maissa on käytössä EU:n asetukseen perustuva vapaaehtoinen ympäristöasioiden johtamisjärjestelmä, ns. EMAS-järjestelmä, johon kuuluu ISO 14001 -standardin mukainen ympäristöjärjestelmä sekä todennettu ympäristöraportti. ISO 14001- järjestelmän yksi tehtävä on auttaa organisaatioita ympäristöasioiden hoidossa. Ympäristöjärjestelmässä ollessaan organisaatio asettaa ympäristölliset tavoitteet, ryhtyy seuraamaan tavoitteiden kehitystä ja tekemään muutoksia ja parannuksia tavoitteiden toteuttamiseksi. 

## Lähteet
Nyhjää tyhjästä

**Nyhjää tyhjästä** on vuonna 1991 esitetty suomalainen viihdeohjelma. Sarjassa Ryhmäteatterin jäsenet näyttelevät improvisoiden. Sarja uusittiin alkuvuonna 2007 Yle Teemalla.

## Esiintyjät
* Juontaja: Neil Hardwick
* Improvisoijat:
* Riitta Havukainen
* Kari Heiskanen
* Mikko Kivinen
* Miitta Sorvali
* Martti Suosalo
* Pertti Sveholm
* Ulla Tapaninen
* Leena Uotila
* Vesa Vierikko
Improvisaatioihin saatiin aihe tai muuta ohjeistusta paikalle saapuneelta yleisöltä. Aiheet keräsi talteen ohjelman juontaja Neil Hardwick. Sarjassa nähtiin muutamia vierailevia esiintyjiä (mm. Ritva Valkama, Kai Hyttinen ja Jukka-Pekka Palo). Sketsien lisäksi näyttelijät esittivät improvisoitua musiikkia.

## Aiheesta muualla
* 
* YLE Teema - Nyhjää tyhjästä - Viihdettä vuodelta 1991!